અનુભવે બતાવ્યું છે કે, જ્યાં પેઇડ ઓલ્ડએઇજ હોમ્સ છે તેઓ ભરપૂર પૈસા લઈ સ્ટાર સગવડો આપે છે, ત્યાં એ. સી. રૂમ, ટીવીથી લઈ ભોજન-ડોક્ટર-એન્ટરટેઇન્મેન્ટ વગેરેની તમામ સગવડો હોટેલની જેમ જ મળે છે પણ જે સંસ્થાઓ ટ્રસ્ટો દ્વારા દાનથી ચાલે છે, તેમાં સરકારી ગ્રાન્ટ માત્ર નામની જ મળતી હોય છે એટલે આવા વૃદ્ધાશ્રમમાં ખાવા-પીવાની હલકી ક્વોલિટી તથા લિમિટેડ ભોજન મળે છે, રૂમોમાં સગવડો-સફાઈ યોગ્ય હોતી નથી તથા વરિષ્ઠ નાગરિકોની સારસંભાળ તો જવા દો, તેમનું સન્માન પણ સચવાતું નથી.